Diari Oficial de la Generalitat Valenciana


Sumari del DOGV 4617, del 28-10-2003 (2003/11771)

ORDE de 2 d'octubre de 2003, de la Conselleria de Presidència, per la qual s'aprova la Carta de Servicis de les Llibreries de la Generalitat Valenciana (LliG).
---------------------------------------------------------------------------------------------------------------------------------------------------------------

### Dades del document

Número de DOGV
:   4617

Data del DOGV
:   28-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11072


Data del document
:   02-10-2003

Organisme emissor
:   Conselleria de Presidència

Tipus de document
:   Ordre

Descriptors 

:   * legislació
    * llibreria
    * norma de qualitat
    * relació administració-administrat
    * ciutadà

ORDE de 2 d'octubre de 2003, de la Conselleria de Presidència, per la qual s'aprova la Carta de Servicis de les Llibreries de la Generalitat Valenciana (LliG). [2003/X11059]
  
El Decret 191/2001, de 18 de desembre, del Govern Valencià, que va aprovar la Carta del Ciutadà de la Comunitat Valenciana i va regular les cartes de servicis en la Generalitat Valenciana, establix en el seu article 6 que la Carta del Ciutadà de la Comunitat Valenciana, serà objecte de desenrotllament a través de cartes de servicis sectorials i especifiques que plasmaran els estàndards de qualitat a què s'ajustarà la prestació dels servicis públics d'acord amb els principis marc arreplegats en la carta.
  
L'Àrea de Publicacions de la Direcció General de Relacions amb les Corts i Secretariat del Govern, ha elaborat la Carta de Servicis de les llibreries de la Generalitat Valenciana (LliG), que d'acord amb el que establix l'article 12.2 del Decret 191/2001, de 18 de desembre, ha sigut informada favorablement per la Direcció General de Telecomunicacions i Modernització. Per tot això, i en ús de les facultats assignades per l'article 12.1 del Decret191/2001, de 18 de desembre, del Govern Valencià, pel qual s'aprova la Carta del Ciutadà de la Comunitat Valenciana i es regulen les cartes de servicis en la Generalitat Valenciana,
  
ORDENE
  
Primer
  
Aprovar la Carta de Servicis de les Llibreries de la Generalitat Valenciana (LliG), d'acord amb el contingut establit en l'annex d'esta orde.
  
Segon
  
Ordenar la publicació de la present disposició en el Diari Oficial de la Generalitat Valenciana.
  
Tercer
  
Acordar que a partir de la publicació de la present orde en el Diari Oficial de la Generalitat Valenciana, la Carta de Servicis de les Llibreries de la Generalitat Valenciana (LliG) estarà disponible per al públic a través de la direcció d'internet www.gva.es, en l'apartat de servicis al ciutadà, en www.gva.es/carta. Tot això sense perjuí d'altres accions divulgatives que, si és procedent, s'adopten.
  
València, 2 d'octubre de 2003
  
El conseller de Presidència,
  
ALEJANDRO FONT DE MORA TURÓN
  
ANNEX
  
Carta de Servicis de la LLIG
  
La Conselleria de Presidència de la Generalitat, a través de la Direcció General de Relacions amb les Corts i Secretariat del Govern, assumix la gestió del Fons Editorial de la Generalitat i la distribució comercial del conjunt de publicacions editades per la Generalitat Valenciana.
  
Per a això disposem de la xàrcia de llibreries LliG, la qual s'ha vist potenciada estos últims anys amb l'obertura de noves llibreries a València i la ciutat de Castelló de la Plana. Tot això amb l'ànim d'acostar al ciutadà tota la producció editorial de la Generalitat, la qual constituïx un important instrument de treball dirigit a aquells sectors directament relacionats amb l'àmbit competencial de la Generalitat.
  
Amb la present Carta de Servicis volem potenciar les relacions que mantenim amb els ciutadans a través de les llibreries LliG, oferint un conjunt de servicis amb què busquem millorar la distribució del Fons Editorial de la Generalitat.
  
El conseller de Presidència,
  
Alejandro Font de Mora Turón
  
1. EL SERVICI
  
La gestió comercial de la publicacions de la Generalitat Valenciana correspon a les LliG, Llibreries de la Generalitat, i acostar al ciutadà el conjunt del nostre Fons Editorial. Oferim una atenció presencial, telefònica i telemàtica donant tota aquella informació i assessorament necessari per a conduir-ho a la millor selecció i compra. Per a això ens hem fixat els objectius següents:
  
- Informar i assessorar sobre totes aquelles publicacions editades per la Generalitat Valenciana a través dels seus distints departaments.
  
- Vendre totes aquelles publicacions disponibles en el catàleg o fons bibliogràfic de la Generalitat, així com el Diari Oficial de la Generalitat Valenciana.
  
- Distribuir o posar en disposició de les llibreries totes les nostres publicacions.
  
- Promocionar, per mitjà de diverses vies (catàlegs, participació en fires del sector, etc...) el Fons Editorial de la Generalitat tant a la Comunitat Valenciana com en la resta de l'Estat.
  
2. COMPROMISOS DE QUALITAT AMB ELS CIUTADANS
  
Accessibilitat
  
- Actualitzem permanentment la informació en la nostra pàgina web, que està a la vostra disposició les 24 hores tots els dies de l'any.
  
- Editem i publiquem un catàleg anual de publicacions de la Generalitat Valenciana, el qual estarà sempre disponible en el web.
  
- Participem en les fires del llibre més importants del sector amb l'ànim de difondre i promocionar les publicacions de la Generalitat.
  
Precisió / fiabilitat / bon estat
  
- Ens comprometem a oferir-vos la màxima precisió en la informació sobre els títols publicats per la Generalitat.
  
- Realitzem la tramitació de les comandes en un termini màxim de 48 hores.
  
- Garantim la recepció d'exemplars en perfecte estat.
  
Tracte personalitzat / empatia / amabilitat
  
- El personal de les llibreries s'identificarà en l'atenció telefònica i presencial, oferint al ciutadà un tracte atent, professional i amable.
  
Cobertura de la demanda
  
- Ens comprometem a posar en disposició dels ciutadans el nombre més gran de publicacions editades per la Generalitat Valenciana.
  
3. TAULA D'INDICADORS. MESUREM LA QUALITAT
  
4. AJUDEU-NOS A PRESTAR UN SERVICI MILLOR.
  
- Amb l'ànim de prestar-li un millor servici, recordeu que en les LliG, Llibreries de la Generalitat, podreu trobar aquelles publicacions editades per les institucions públiques.
  
- Si teniu qualsevol problema amb el nostre servici o voleu aportar suggeriments, utilitzeu els impresos normalitzats que, a l'efecte, trobareu en qualsevol de les oficines de Registre de la Generalitat Valenciana o en la nostra pàgina web (www.gva.és, en l'apartat Servicis al Ciutadà).
  
5. TROBEU-NOS EN...
  
Sol·licitud d'informació, comandes, etc., a través de:
  
· www.pre.gva.és/llig
  
· correu electrònic: ucdh@xio.és
  
· fax: 96 386 34 78
  
Rebreu atenció personalitzada en:
  
LliG
  
Pl. Manises, 3,
  
46525 València
  
Tel. 67 741 68 79
  
LliG - Castelló:
  
Major, 78
  
12817 Castelló de la Plana
  
Tel. 65 969 20 88
  
Horaris d'atenció al públic:
  
De dilluns a divendres, de 9:00 a 14:00h i de 17.00 a 19.00h